BOSNA I HERCEGOVINA 

FEDERACIJA BOSNE I HERCEGOVINE

ZENIČKO-DOBOJSKI KANTON 

OPĆINSKI SUD U ZENICI 

Broj: 43 0 I 016903 09 I 

Zenica, 26.01.2021. godine 

Općinski sud u Zenici, sudija Dunja Rojević, u izvršnim postupku tražitelja izvršenja Sparkasse Bank dd BiH, Zmaja od Bosne br. 7, Sarajevo, protiv izvršenika Čolaković Abdulah, Prve zeničke brigade br. 15A, Zenica, radi izvršenja radi naplte duga, v.s. 18.696,08 KM, van ročišta, dana 26.01.2021. godine, donio je

Z A K LJ U ČAK
o  prodaji nepokretnosti

1. Određuje se prodaja usmenim javnim nadmetanjem nekretnine upisane u zk. ul. broj 5494 K.O. Zenica II (preuzeto iz poduloška br. 1623 KO Bilmišće), u naravi stan, koji se sastoji od tri sobe, kuhinje i pomoćnih prostorija, ukupne površine 80,56 m2, i pripadajućih zajedničkih dijelova zgrade.

2. Nekretnina iz tačke 1. je vlasništvo izvršenika Čolaković Abdulaha sa dijelom 1/1, te na istoj postoji upisana zabilježba izvršenja radi prodaje stana i namirenja tražitelja izvršenja iz prodajom dobijenog iznosa. 

3. Vrijednost nekretnina utvrđena je na osnovu Nalaza i mišljenja vještaka građevinske struke Mačak Nijaza od 28.02.2012. godine, i to u iznosu od 101.892,10 KM. 

4. Na prvom ročištu za prodaju usmenim javnim nadmetanjem nekretnina se ne može prodati ispod ½ utvrđene vrijednosti iz tačke 3.

5. Zainteresovani kupci nekretninu mogu pogledati svakim radnim danom u vremenu od 11 do 12 sati. 

6. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 10.189,21. Prije početka nadmetanja ova lica su dužna sudu predati dokaz da su osiguranje platili na račun broj 134 010 0000044837 kod Investiciono komercijalne banke dd Zenica. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će i kad prisustvuje samo jedan ponuđač.

7. Ponuđač sa najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene sudu u roku od 30 dana. Ukoliko ponuđač sa najvećom ponudom ne deponuje prodajnu cijenu u ovom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba da u roku od 30 dana od dana prijema ovog zaključka sudu deponuje prodajnu cijenu. Ukoliko drugi ponuđač ne položi cijenu u predviđenom roku sud primjenjuje ova pravila i na trećeg ponuđača. U slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud će oglasiti da prvo ročište nije uspjelo i zakazati novo ročište.

8. Kupac preuzima stvarne terete na ovoj nekretnini.

9. Troškovi poreza i takse u vezi sa prodajom nekretnine plaća kupac.

10. Ročište za prodaju nekretnina održat će se dana 02.04.2021. godine, u 10,00 sati, u zgradi Općinskog suda u Zenici, soba broj 57/IV, na koje se pozivaju tražitelj izvršenja, izvršenik i zainteresovana lica kao kupci.
11. Ovaj zaključak objaviće se na oglasnoj tabli suda, a stranka može o svom trošku zaključak objaviti i u sredstvima javnog informisanja, i sud će isti dostaviti i Poreznoj upravi Ispostava Zenica.

Pouka o pravnom lijeku:







     Sudija

Protiv ovog zaključka nije dopušten pravni lijek.




S.r. Dunja Rojević

